Sveden under armene kan plette tøjet og medføre dårlig lugt. Personer der sveder meget under armene vil ofte klæde sig i sorte eller hvide klæder, have et ekstra lag tøj på og medbringe ekstra skiftetøj. Stramme trøjer eller skjorter undgås ofte eller skjules under en jakke.   Personer der lider af denne form for svedtendens under armene kan opleve vanskeligheder i arbejdslivet og i andre sociale sammenhænge. Det kan have alvorlige psykosociale konsekvenser og nedsat livskvalitet. Ved at behandle svedtendensen under armene kan man undgå bekymringer om uønsket og overdreven sved.